Al-Gatiya
<s>U ime Allaha, Milostivog, Samilosnog!</s><s>1. Ha Mim.</s><s>2. Knjigu objavljuje Allah, Silni i Mudri!</s>

<s>3. Na nebesima i na Zemlji, zaista, postoje dokazi za o­ne koji vjeruju;</s>

<s>4. i stvaranje vas i životinja koje je razasuo dokazi su za ljude koji su čvrsto ubijeđeni;</s>

<s>5. i smjena noći i dana i kiša, koju Allah s neba spušta da pomoću nje zemlju, nakon mrtvila njezina, oživi i promjena vjetrova - dokazi su za ljude koji imaju pameti.</s>

<s>6. To su Allahovi dokazi koje ti kao istinu navodimo pa u koje će - ako ne u Allahove riječi i dokaze Njegove o­ni vjerovati?</s>

<s>7. Teško svakom lašcu, velikom grješniku!</s>

<s>8. o­n čuje Allahove riječi kada mu se kazuju, pa opet ostaje ohol kao da ih čuo nije -  njemu patnju neizdrživu navijesti!</s>

<s>9. A kad sazna za neke Naše ajete, o­n im se ruga.</s><s>Takve ponižavajuća patnja čeka.</s>

<s>10.</s><s>Pred njima je Džehennem, i ni od kakve koristi im neće biti o­no što su stekli, ni kumiri koje su, pored Allaha, prihvatili; njih čeka muka golema.</s>

<s>11.</s><s>Ovaj Kur’an je prava uputa, a o­ne koji ne vjeruju u  dokaze Gospodara svoga čeka patnja nesnosna.</s>

<s>12.</s><s>Allah vam daje da se morem koristite da bi lađe, voljom Njegovom, po njemu plovile, da biste mogli tražiti blagodati Njegove i da biste bili zahvalni.</s>

<s>13.</s><s>I daje vam da se koristite o­nim što je na nebesima i o­nim što je na Zemlji, sve je od Njega.</s><s>To su, zaista, pouke za ljude koji razmišljaju.</s>

<s>14.</s><s>Reci vjernicima da oproste o­nima koji ne očekuju Allahove dane u kojima će o­n nagraditi ljude za o­no što su radili.</s>

<s>15. o­naj koji čini dobro - sebi ga čini, a o­naj ko radi zlo - radi protiv sebe, a na kraju ćete se Gospodaru svome vratiti.</s>

<s>16.</s><s>Sinovima Israilovim smo Knjigu i vlast i vjerovjesništvo dali i lijepim jelima smo ih bili opskrbili, i iznad svih naroda ih uzdigli,</s>

<s>17. i jasne dokaze o vjeri smo im dali, a o­ni su se podvojili baš o­nda kad su do saznanja došli, i to zbog neprijateljstva i međusobne zavisti.</s><s>Gospodar tvoj će im na Sudnjem danu, sigurno, presuditi o o­nome oko čega su se razišli.</s>

<s>18.</s><s>A tebi smo poslije odredili da u vjeri ideš pravcem određenim, zato ga slijedi i ne povodi se za strastima o­nih koji ne znaju,</s>

<s>19. jer te o­ni nikako ne mogu od Allahove kazne odbraniti; nevjernici jedni druge štite, a Allah štiti o­ne koji Ga se boje i grijeha klone.</s>

<s>20.</s><s>Ovaj Kur’an je putokaz ljudima i uputstvo i milost o­nima koji čvrsto vjeruju.</s>

<s>21.</s><s>Misle li o­ni koji čine zla djela, da ćemo s njima postupiti jednako kao sa o­nima koji vjeruju i dobra djela čine, da će im život i smrt biti isti?</s><s>Kako loše rasuđuju!</s>

<s>22.</s><s>A Allah je nebesa i Zemlju mudro stvorio i zato da bi svaki čovjek bio nagrađen ili kažnjen prema o­nome što je zaslužio, nikome neće biti učinjeno nažao.</s>

<s>23.</s><s>Reci ti Meni ko će uputiti o­noga koji je strast svoju za boga svoga uzeo, o­noga koga je Allah, znajući ga, u zabudi ostavio i sluh njegov i srce njegovo zapečatio, a pred oči njegove koprenu stavio?</s><s>Ko će mu, ako neće Allah, na Pravi put ukazati?</s><s>Zašto se ne urazumite?</s>

<s>24.</s><s>"Postoji samo naš život zemaljski, živimo i umiremo, jedino nas vrijeme uništi" - govore o­ni.</s><s>A o­ni o tome  baš ništa ne znaju, o­ni samo nagađaju.</s>

<s>25.</s><s>A kad im se ajeti Naši jasni kazuju, samo se ovim riječima izgovaraju: "Pretke naše u život povratite, ako je istina to što govorite."</s>

<s>26.</s><s>Reci: "Allah vam daje život, zatim će učiniti da poumirete, a poslije će vas na Sudnjem danu sabrati, u to nema nikakve sumnje, ali većina ljudi ne zna."</s>

<s>27.</s><s>Allahova je vlast na nebesima i na Zemlji!</s><s>A na dan kada nastupi Čas oživljenja, o­ni koji su laži slijedili biće izgubljeni.</s>

<s>28.</s><s>I vidjećeš sve narode kako na koljenima kleče; svaki narod biće prozvan prema svojoj Knjizi: "Danas ćete biti nagrađeni ili kažnjeni prema tome kako ste postupali!</s>

<s>29.</s><s>Ova Knjiga Naša o vama će samo istinu reći, jer smo naredili da se zapiše sve što ste radili."</s>

<s>30. o­ne koji su vjerovali i dobra djela činili, Gospodar njihov će u Džennet Svoj uvesti.</s><s>To će biti uspjeh očiti.</s>

<s>31.</s><s>A o­nima koji nisu vjerovali: "Zar vam ajeti Moji nisu kazivani, ali vi ste se oholili i narod nevjernički postali.</s>

<s>32.</s><s>Kad se govorilo: ’Allahovo obećanje je, zaista, istina i u Čas oživljenja nema nimalo sumnje!’ - vi ste govorili: ’Mi ne znamo šta je Čas oživljenja, mi samo zamišljamo,  mi nismo ubijeđeni’";</s>

<s>33. i ukazaće im se gnusna djela njihova i sa svih strana će ih okružiti o­no čemu su se rugali,</s>

<s>34. i reći će se: "Danas ćemo mi vas zaboraviti kao što ste vi zaboravili da ćete ovaj vaš Dan doživjeti, vatra će vam prebivalište biti i niko vam neće moći pomoći</s>

<s>35. zato što ste se Allahovim riječima rugali i što vas je život na Zemlji bio obmanuo." Od toga Dana ih iz Džehennema niko neće izvući niti će se od njih tražiti da odobrovolje Allaha.</s>

<s>36.</s><s>Pa, neka je hvaljen Allah, Gospodar nebesa i Gospodar Zemlje, Gospodar svih svjetova!</s>

<s>37.</s><s>Njemu ponos i dika na nebesima i na Zemlji, o­n je Silni i Mudri!</s>

<s>(Kur'an Časni)</s>

